ຈີນ ປະສົບຜົນສໍາເລັດ ໃນການສົ່ງດາວທຽມ ທີ່ຈັບສັນຍານໄດ້ໄກ ຂຶ້ນສູ່ອາວະກາດ (ວີດີໂອ)
ຈີນ ກ່າວ​ວ່າ ດາວ​ທຽ​ມທີ່ສົ່ງຂຶ້ນ ຈະ​ຖືກ​ນໍາ​ໃຊ້​ໃ ນ​ການ​ທົດ​ລອງດ້ານ​ວິທະຍາສາດ ​ແລະ​ການ​ກະ​ເສດ ​ແລະ​ຄວບ​ຄຸມ​​ໄພຫາ​ຍະ​ນະ.
ຈີນ ໄດ້ປະສົບກັບຜົນສໍາເລັດ ໃນການສົ່ງດາວທຽມທີ່ຈັບສັນ ຍານໄດ້ໄກດວງນຶ່ງ ຂຶ້ນສູ່ ອະວະກາດ ຈະຫລວດ Long March ຂອງຈີນ ທີ່ນໍາເອົາດາວທຽມດວງ ນັ້ນຂຶ້ນໄປປ່ອຍ ໄດ້ທະຍານ ຂື້ນສູ່ທ້ອງຟ້າ ໃນວັນຈັນມື້ນີ້ ທີ່ ສູນກາງສົ່ງດາວທ່ຽມ Jiuquan ຢູ່ແຂວງ Ganzu ທາງ ພາກ ຕາເວັນຕົກສຽງເໜືອຂອງປະເທດ ອົງການຂ່າວທາງການຂອງຈີນ ກ່າວວ່າ ດາວທຽມ ຈະຖືກນໍາ ໃຊ້ໃນການທົດລອງດ້ານວິທະຍາສາດ ສືບສວນຊັບພະຍາກອນ ຂອງໜ້າດິນ ແລະການກະເສດ ແລະຄວບຄຸມໄພຫາຍະນະ ບັນດາຜູ້ຊ່ຽວຊານດ້ານອະວະກາດ ກ່າວວ່າ ສະຫະລັດ ມີຄວາມເປັນຫ່ວງກ່ຽວກັບຄວາມ ສາມາດທີ່ຂະຫຍາຍກ້ວາງອອກນັບມື້ຂອງຈີນ ທີ່ຈະລົບກວນດາວທຽມທະຫານແລະສືບລັບ ທີ່ສໍາຄັນທີ່ສຸດຂອງສະຫະລັດ ໃນຂະນະທີ່ກຸງປັກກິ່ງດໍາເນີນຄວາມພະຍາຍາມເພື່ອຈະໃຫ້ ບັນລຸຄວາມໄຝ່ຝັນທີ່ຂະຫຍາຍກ້ວາງອອກຂອງຕົນໃນອະວະກາດ ເຖິງຢ່າງໃດກໍດີ ຈີນກໍຍັງລ້າຫລັງສະຫະລັດຢູ່ ທັງໃນດ້ານອະວະກາດ ແລະສ່ວນໃຫຍ່ ຂອງດ້ານທະຫານ ຂອງສະຫະລັດ